El termini per presentar les sol·licituds i les justificacions, és des del 12 de maig fins a l'11 de juliol de 2018, ambdós inclosos.
El termini per a l'aportació de documents és des del 12 de maig fins al 12 de novembre de 2018, ambdós inclosos.
El Departament de Territori i Sostenibilitat comprovarà d'ofici les dades següents:
En el cas que denegueu expressament comprovar d'ofici les dades anteriors, haureu d'aportar, juntament amb la sol·licitud, fotocòpia compulsada o original i fotocòpia de la documentació acreditativa.
No cal presentar la documentació si ja ha estat presentada al Departament de Territori i Sostenibilitat sempre que no hagin transcorregut cinc anys des de la seva presentació i no s'hagin modificat les dades.
L'import de les subvencions a atorgar en aquesta convocatòria és:
Són subvencionables els tributs, quan la persona beneficiària de la subvenció els aboni efectivament.
El termini per executar la compra subvencionada és des del 10 de febrer de 2017 fins al darrer dia de presentació de les sol·licituds.
La subvenció es limita a la compra d'un màxim de 5 vehicles per cada beneficiari.
La concessió estarà supeditada a la data de presentació de la sol·licitud amb la documentació completa fins a exhaurir el crèdit disponible en la convocatòria.
En el cas que la tramitació sigui presencial, la sol·licitud, que trobareu fent clic damunt l'enllaç 'Presencialment', acompanyada de la documentació corresponent, la podeu presentar als punts de tramitació indicats, o bé a qualsevol dels llocs que preveu l' article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Aquest tràmit es pot fer per internet amb certificat digital i de forma presencial.
Si a l'hora de descarregar-vos el formulari us apareix un missatge d'error, seguiu aquestes instruccions ⇒
Recordeu: una vegada hàgiu enviat/presentat el formulari de sol·licitud heu d'enviar/presentar el formulari de justificació que trobareu al 'Pas 2 Justificar la subvenció'.
Recordeu: una vegada hàgiu enviat el formulari de sol·licitud heu d'enviar el formulari de justificació que trobareu al 'Pas 2 Justificar la subvenció', fent clic damunt l'enllaç 'Per internet'.
Recordeu: en el moment de presentar la sol·licitud amb el seu formulari corresponent, cal presentar també el formulari de justificació que trobareu al 'Pas 2 Justificar la subvenció', fent clic damunt l'enllaç 'Presencialment'.
Recordeu que la justificació de la subvenció es realitza amb l'aportació dels justificants de despesa i pagament.
En el cas que el pagament s'efectuï mitjançant una entitat financera, s'acompanyarà la còpia del contracte de finançament amb el justificant bancari de pagament de l'entitat financera al proveïdor del vehicle.
L'aportació de documentació es pot fer una vegada presentada la sol·licitud de subvenció.
En el cas de tramitació electrònica, cal que feu clic damunt l'enllaç 'Per internet' i seguiu les instruccions que s'hi indiquen.
En el cas de tramitació presencial, la documentació la podeu presentar a qualsevol dels punts de tramitació indicats en l'enllaç 'Presencialment'.
Altrament, la documentació us pot ser requerida des de l'Administració mitjançant un missatge de correu electrònic si la tramitació és electrònica, o bé individualment si la tramitació és presencial.
Quin és el termini de què disposa l'Administració per dictar i notificar la resolució de concessió o denegació de les subvencions?
L'Administració disposa d'un termini màxim de sis mesos a comptar des de la data de publicació de la convocatòria.
Si transcorre aquest termini sense que s'hagi dictat resolució expressa, la sol·licitud s'entendrà desestimada per silenci administratiu.
D'altra banda, un cop notificada la resolució, la persona beneficiària podrà renunciar voluntàriament dins el termini de 20 dies comptadors a partir de l'endemà de la notificació de la resolució, transcorregut el qual sense que hi hagi pronunciament al respecte, es considerarà que el beneficiari es compromet a executar les obligacions inherents a la subvenció.
On es notifica la resolució de concessió o denegació de les subvencions?
La resolució de concessió o denegació de les subvencions es notifica per internet mitjançant la publicació al Tauler electrònic de l'Administració de la Generalitat de Catalunya (trobareu l'accés fent clic damunt l'enllaç 'Per internet'), sens perjudici d'utilitzar addicionalment altres mitjans electrònics.
En el cas que la tramitació sigui presencial, la resolució de concessió o denegació de la subvenció, degudament motivada, es notifica individualment a les persones interessades.
La notificació es pot tramitar electrònicament a través del sistema corporatiu de notificació electrònica de la Generalitat de Catalunya, si així ho sol·liciten o bé ho autoritzen les persones interessades a través del formulari de sol·licitud normalitzat.
Es pot interposar recurs d'alçada davant l'òrgan que ha dictat l'acte impugnat o davant l'òrgan competent per resoldre el recurs, en el termini d'un mes a comptar a partir de l'endemà de rebre la notificació.